text: Vi dyrker for lidt sex
  21 januar 2014 kl. 14.44
  Kolding-teater vil have os til at bolle mere.
  Sexaktiviteten pr. måned er faldet med 22,4 procent over det seneste årti, hvilket svarer til 16,8 færre knald om året.
  Hvert syvende par dyrker ikke sex.
  Halvdelen af danskerne synes, at de får for lidt sex.
  Hver femte dansker har sex et par gange om året eller sjældnere.
  Hver anden dansker mellem 36-45 år er utilfreds med deres sexliv.
  Alt det fremgår af forskellige undersøgelser ? og det er baggrunden for forestillingen Elle Belle Bolle, som teatret Mungo Park i Kolding opsætter i næste måned.
  Forestillingen er inspireret af bogen Elle Belle Bolle, og den har undertitlen: En komisk og kærlig seksualvejledning for voksne.
  